བ་མེད་དེ།ཚིག་ཐལ་ཟིན་པའི་ཕྱིར་ཞེས་གསུངས་ཏེ།རྫུན་གྱི་ཀུན་སློང་མེད་པར་ཚིག་སྨྲས་ཟིན་པའི་ཕྱིར་ཞེས་པའོ།།ཡང་རྣམ་འབྱེད་ལས་རྫུན་དུ་སྨྲ་བ་ནི་ལྔ་སྟེ།ཕམ་པར་འགྱུར་བའི་རྫུན་དང་།དགེ་འདུན་ལྷག་མ་དང་སྦོམ་པོ་དང་ཉེས་བྱས་དང་ལྟུང་བྱེད་དུ་འགྱུར་བའི་རྫུན་དང་ལྔའོ་ཞེས་གསུངས་སོ།།རྫུན་ལྔ་པོ་དེའི་དང་པོ་གཉིས་ནི་ཕམ་པ་དང་ལྷག་མའི་སྐབས་སུ་སྔར་བཤད་ཟིན་ལ།ཕྱི་མ་གསུམ་ནི་སྐབས་འདིར་བསྟན་ཏེ།དེ་ཡང་སྦོམ་པོ་དང་ཉེས་བྱས་སུ་འགྱུར་བའི་རྫུན་འདི་གཉིས་ལྟུང་བྱེད་ཀྱི་སྐབས་འདིར་བསྟན་པའི་རྒྱུ་མཚན་གང་ཞེ་ན།ཊཱི་ཀ་ལས་རྫུན་གྱི་སྐབས་ཡིན་པའི་ཕྱིར་དང་བརྗོད་པར་བྱ་བ་ཉུང་བའི་ཕྱིར་ཞེས་བཤད་དོ།།འོ་ན་བག་ཙམ་གྱིས་སྐུར་པ་འདེབས་པའི་སྐབས་སུ།སྦོམ་པོ་དང་ཉེས་བྱས་སུ་འགྱུར་བའི་རྫུན་འདི་གཉིས་བསྟན་པར་ཐལ།་་་་་འདོད་ན་གཞུང་དང་འགལ།རྫུན་གྱི་སྐབས་ཡིན་པའི་ཕྱིར་དང་།བརྗོད་པར་བྱ་བ་ཉུང་བའི་ཕྱིར་ཞེས་བརྗོད་དོ།།སྐབས་འདིར་རྫུན་འདི་གཉིས་བསྟན་པའི་རྒྱུ་མཚན་ནི།གཞན་སེལ་གྱི་སྒོ་ནས་ཤེས་བཞིན་གྱི་རྫུན་བདེ་བླག་ཏུ་རྟོགས་པར་བྱ་བའི་དོན་དུ་བསྟན་པ་སྟེ།དེ་གཉིས་དང་ཕམ་པར་འགྱུར་བ་དང་དགེ་འདུན་ལྷག་མར་འགྱུར་བ་གཉིས་ལས་གཞན་པའི་རྫུན་དུ་ཞེས་གསུངས་པས་ཤེས་སོ།།དེ་ལྟར་སྐབས་བསྒྲུབས་ནས།དངོས་ཀྱི་དོན་ལ་སྦོམ་པོར་འགྱུར་བའི་རྫུན་ནི།དགེ་འདུན་འདུས་པ་ལ་ཞེས་ཏེ།སྦོམ་པོ་འདི་ནི་བམ་པོ་ལྔ་བཅུ་པ་ལས་དགེ་འདུན་གྱི་དབྱེན་བྱེད་པའི་ཚེ་དགེ་འདུན་འདུས་པ་ལས་ཤེས་བཞིན་དུ་ཆོས་མ་ཡིན་པ་ཆོས་སུ་སྟོན་པ་དང་།ཆོས་ཆོས་མ་ཡིན་པར་སྟོན་པ་སྟེ།རྫུན་དུ་སྨྲ་བའི་ཕམ་པར་འགྱུར་བའི་སྐབས་ཀྱི་སྦོམ་པོའོ་ཞེས་བཤད་སྣང་སྟེ་མི་རིགས་སོ།་་་་་དབྱེན་བྱེད་པའི་ལྷག་མའི་ཆར་གཏོགས་པའི་སྦོམ་པོ་སྟེ།ཊཱི་ཀ་ལས་གཞན་རྫུན་དུ་སྨྲ་བ་ནི།ལྟུང་བྱེད་འབའ་ཞིག་ཏུ་འགྱུར་རོ་ཞེས་སོ།་་་་་བསྒོ་བ་མ་བྱས་ཀྱང་དགེ་འདུན་བྱེད་པས་སྦོམ་པོར་འགྱུར་བ་སྟེ།དཔེར་ན་འཁོར་ལོའི་དབྱེན་གྱི་མཚམས་མེད་བྱས་ན་བསྒོ་བ་མ་བྱས་ཀྱང་སྦོམ་པོ་འབྱུང་བ་བཞིན་ནོ།།ཉེས་བྱས་སུ་འགྱུར་བའི་རྫུན་ནི་གསོ་སྦྱོང་ལ་ཅི་འདི་ལ་ཁྱེད་ཡོངས་སུ་དག་གམ་ཞེས་ལན་གསུམ་གྱི་བར་དུ་དྲིས་པ་ལ་ཞེས་སོ།།འདིའི་དོན་གཏན་ལ་དབབ་པ་ལ་གསུམ་སྟེ།ལན་གསུམ་དྲི་བའི་ཚུལ་དང་།ལན་གསུམ་དྲི་བའི་དུས་དང་།དེ་ལས་འཕྲོས་པའི་དོན་ཏོ།།དང་པོ་ནི་་་་་་སྐབས་འདིར་ཤ་ལུགས་སྨྲ་བ་རྣམས་ན་རེ་ཚིག་གི་བརྗེད་བྱང་ལས་ཅི་འདི་ལ་ཁྱེད་ཡོངས་སུ་དག་གམ་ཞེས་ལན་གསུམ་དུ་དྲིའོ་ཞེས་བརྗོད་པས་ལན་གསུམ་དྲིས་པའི་གོ་ཆོད་པ་ཡིན་གྱི།ལན་གསུམ་བསྐྱར་ཏེ་དྲི་མི་དགོས་པ་བཤད་ཅེས་གསུང་ངོ་།འོན་ཀྱང་ཚིག་གི་བརྗེད་